Fryst matvæli geymast misvel í frysti , matvælin bæði þorna og þrána þó frosin séu . Í fiskiðnaði hefur íshúðun frosinna fiskafurða verið stunduð með það að markmiði að tryggja gæði afurðanna og lengja geymsluþol . Íshúð er í raun umbúðir sem falla þétt að vörunni og vernda hana gegn þornun og þránum . Íshúð er því ódýr og góð lausn og í raun sú besta sem til er til að vernda lausfrystar fiskafurðir . Frostbruni rýrir gæði vörunnar Flestir kaupendur frosinna sjávarafurða fara fram á að lausfrystar afurðir séu íshúðaðar , tekin eru fram ákveðin viðmið og algengt er að miða við 6 - 8% íshúð . Það getur þó verið nokkuð breytilegt eftir vörum . En í öllum tilvikum skal taka tillit til þessarar íshúðar við vigtun eins og um umbúðir væri að ræða , þannig að neytandinn fái nettó þyngd vörunnar . Hann á ekki að borga sama verð fyrir íshúðina og fiskinn , það eru vörusvik . Það er hins vegar gæðamerki að fiskurinn sé íshúðaður . Íshúð verndar fiskinn hins vegar ekki að eilífu . Hún gufar upp mishratt að vísu og er það háð geymsluaðstæðum . Íshúð er til dæmis fljót að fara í frystigeymslu þar sem hitastig sveiflast mikið . Ef fiskurinn er í plastpokum þá þéttist vatnið aftur og myndar hrím . Það fer betur að íshúðun myndi hrímið heldur en vatn út fiskinum sjálfum því það veldur þornum sem margir kalla frostbruna og rýrir gæði vörunnar . Mikilvægt að fylgjast með hitastigi Íshúð sem er 6 - 8% á fiskinum þegar hann fer frá framleiðenda getur verið orðin að engu eftir fáeinar vikur í frystigeymslu . Til þess að lengja geymslu matvæla í heimafrysti er mikilvægt að fylgjast vel með hitastigi og tryggja það að hitastigið sveiflist ekki mikið , hafa matvælin í vel lokuðum plastpokum og jafnvel íshúða matvælin að nýju með því að bregða þeim í ískalt vatn og setja þau aftur í plastpoka og inn í frysti . Ýmsar upplýsingar um frystingu og vinnslu sjávarfangs er að finna á heimasíðu Matís ohf og á fræðsluvefnum “ Á vísan að róa ”